    ВРСТА ТЕХНИЧКЕ  КАРАКТЕРИСТИКЕ (СПЕЦИФИКАЦИЈЕ), квалитет, количина и опис добара, радова или услуга, начин спровођења контроле и обезбеђивања гаранције квалитета, рок извршења, место извршења или испоруке добара, евентуалне додатне услуге и сл           
 Радови на реализацији друге фазе санације и адаптације Градског стадиона у Зрењанинну
1) Врста радова
Радови на реализацији друге фазе санације и адаптације Градског стадиона у Зрењанинну
 изводе се у складу са техничком документацијом, спецификацијама и техничким условима који су саставни део Конкурсне документације. 

2) Техничке карактеристике, квалитет, количина, опис радова 
Техничке карактеристике, квалитет, количина и опис радова дати су у Предмеру  радова, који садржи спецификацију радова, јединицу мере, уградњу материјала и сл. као и  количину радова коју је потребно извршити.

 ОПШТЕ НАПОМЕНЕ:

Јединичне цене свих позиција у предмеру обухватају:

- све потребне припремне и завршне радове који обезбеђују квалитетан и у целини завршен посао,

- све потребне издатке за извршење самих радова и то за рад, алат, скеле, подупирање, режију,

трошкове преноса, монтаже, амортизације, демонтаже, доприносе, као и све друге издатке по важећим прописима за структуру цена.

- све технолошке и заштитне мере за извођење радова на ниским температурама, све мере заштите изведених радова од кише, мраза, сунца, и ветра.

- Сви радови морају бити потпуно готови, изведени правилно по техничким прописима и стандардима, са квалитетним материјалом и квалитетном стручном радном снагом. 

- За све материјале, полуфабрикате и готове делове, који ће се употребити на овим радовима, Извођач је дужан да поднесе надзорном органу узорке на одобрење, односно да изврши систематско испитивање и да о том испитивању поднесе надзорном органу и инвеститору меродавне доказе. Ова испитивања (атести, прописана мерења и лабораторијска испитивања, пробе на градилишту и пробна оптерећења у случају када то прописи захтевају) падају на терет Извођача радова. Материјал који не одговара техничким условима, важећим прописима и стандардима, не сме се уградити, а извођач је дужан да га уклони са градилишта без икакве накнаде. Код одабира материјала извођач је дужан да достави минимум три дезена на одабир пројектанту. 

- Уколико технички елаборат није потпун или је нетачан, извођач радова је обавезан да благовремено тражи допуну истог и сва потребна тумачења. Евентуални непредвиђени радови који су последица непростудираног елабората падају на терет извођача, без права на накнаду трошкова и на продужење рока довршења објекта. 

-Извођач је дужан да све мере у пројекту контролише на лицу места. Извођач је дужан да објекат преда очишћен од отпадака грађевинског материјала са чистим подовима, столаријом и прозорским стаклом, очишћеном површином керамичких плочица, да у току радова и све до предаје објекта одржава ред и чистоћу на градилишту. Сви ови радови треба да су урачунати у цене одговарајућих позиција и посебно се неће платити. 

- Извођач је дужан да чува и сачува све извршене радове до примопредаје објекта и у ту сврху мора да изврши потребна обезбеђења, што је урачунато у јединичне цене и неће се посебно плаћати. 

- Извођач је дужан да обезбеди хигијенско-техничке заштитне мере на градилишту по постојећим прописима што је урачунато у цену и неће се посебно плаћати. 

- Место градње треба да буде означено и осигурано. 

-Обрачун извршених радова извршиће се према погодбеним документима, а на основу мера унетих у грађевинску књигу и потврђених од стране надзорног органа. Уколико Извођач без сагласности Инвеститора приликом извођења радова одступи од димензија предвиђених пројектом, све последице у вези са овим падају на терет Извођача. Сву штету проузроковану током градње извођач мора да санира на свом трошку.  

ОПШТА НАПОМЕНА: Понуђачима је дозвољено да за нуђење сваке позиције могу дати алтернативу која ће одговарати пројектом предвиђен квалитет уз неопходну сагласност Стручног надзора и Наручиоца радова.

　 ЗЕМЉАНИ РАДОВИ

* Напомена за све врсте ископа: Приликом ископа посебну пажњу обратити на постојећ подземни развод водова. У тренутку израде пројектне документације инсвеститор није обезбедио пројектанту комплетан план водова.

* сва евентуална оштећења на подземним водовима у току извођења радова падају на терет извођача.
 ЗИДАРСКИ РАДОВИ

ЗАЈЕДНИЧКИ И ОПШТИ УСЛОВИ ЗА ЗИДАРСКЕ РАДОВЕ

Извођач радова је поред описа и појединачних ставки радова ценама обухватио и следеће заједничке услове:

01. Зидарски радови ће бити изведени у свему по пројекту и важећим стандардима и правилницима, цене садрже све радне операције, утрошке материјала, помоћни алат и скеле које прописују "Нормативи и стандарди рада у грађевинарству - Високоградња ГН 300"као и остале трошкове и зараду предузећа. 

Напомена: све позиције постојећих грађевинских елемената које се задржавају пре предвиђене интервенције репарације морају се прегледати на лицу места. 

Сви надвоји, серклажи и други АБ елементи неопходни за формирање готовог зида су урачунати у цену зидања и неће се посебно плаћати. 

Напомена: везу између старог зиданог зида са новим зиданим зидом од опеке остварити "на шморц"- везном опеком у сваком 3. реду. Везу старог бетонског зида и новог зиданог зида од опеке или блокова, остварити тако што се на сваких 50цм по висини у а-б елемент забуше два жлеба за анкеровање две шипке арматуре ř6мм, дужине 1м, које се поставе у подужне фуге зиданог зида и залију се цементним малтером. 

Напомена за крпљења: отворе у постојећим зидовима затварати опеком и обостраним малтерисањем да се доведе у исту раван. Контакт са постојећим зидом треба урадити тако да нема пуцања, (у зони споја старо - ново поставити рабиц мрежу у ширини цца 20цм и малтерисати преко ње), а у свему према општетехничким условима и правилима струке. 

Преградни зидови дебљине 10; 12 цм зидају се опеком или преградним блоком у танкослојним малтером за, а све према упутствима и детаљима произвођача. 

Рад на зидању преградног зида обухвата: Истовар опеке или преградних блокова и транспорт до места уградње. Обележавање положаја зида и евентуалних грађевинских отвора. Полагање првог реда, које се врши у слоју продужног малтера сувље консистенције дебљине цца 2цм. Контрола хоризонталности и верикалности првог реда врши се либелом, а корекција гуменим чекићем. Други ред, као и све остале редове опеке или преградних блокова зидати само танкослојним малтером. Пре наношења танкослојног малтера, блокове отпрашити влажном зидарском четком. Танкослојни малтер у пластичној канти мешати са водом према упутствима отштампаним на врећи. Припремљену смесу оставити да мирује 5 минута пре употребе, те је после тога поново промешати. 

За зидање на температурама нижим од 0şЦ и вишим од +30°Ц користити одговарајуће додатке танкослојном малтеру и придржавати се правила за зидање на ниским и високим температурама.

02. Опекарски производи за зидање ће бити атестирани по важећим стандардима и испуњаваће услове за уградњу у објекте.

сви зидови ће се зидати опеком атестираном на марку МО 2МПа. Пре зидања опекарски производи ће бити наквашени водом.

03. Серклаже у зидовима дебљине до 12цм армирати са 4 Фи 10, узенгије Фи 6 на 20цм. Серклаже у зидовима дебљим од 12цм армирати подужно са 4 Фи 10 узенгије Фи 6 на 20цм. Бетон у серклажима МБ 25 у обичној оплати.

04. Креч за зидање ће бити угашен најмање две недеље а за малтерисање најмање пет недеља пре употребе. Хидратисан

креч ће ће бити угашен најмање 24 часа пре употребе. У кречу неће бити грудвица и неугашених комада. Песак ће бити речни чист просејан без муља и органских примеса.

05. Извођач је у обавези да после сваке фазе извршених радова изврши чишћење објекта са одвозом шута на депонију.

ОБРАЧУН ИЗВРШЕНИХ РАДОВА: Обрачун количина стварно извршених радова извршиће се према одредбама које прописују Нормативи и стандарди рада у грађевинарству - Високоградња ГН 300.
БЕТОНСКИ И АРМИРАНО БЕТОНСКИ РАДОВИ

ЗАЈЕДНИЧКИ И ОПШТИ УСЛОВИ ЗА БЕТОНСКЕ РАДОВЕ

Извођач радова је поред описа појединачних ставки радова ценама обухватио и следеће заједничке услове:

01. Бетонски радови ће бити изведени у свему по пројекту и важећим правилницима, цене садрже све радне операције

утрошке материјала, помоћни алат и скеле које прописују "Нормативи и стандарди рада у граĎевинарству Високоградња ГН 400" као иостале трошкове.

02. Бетон ће бити справљен, транспортован и уграђен, негован и испитиван на пробним узорцима по одредбама које прописује важећи правилник о техничким нормативима за бетон и армирани бетон. Бетон ће бити справљен од агрегата и цемента атестираних по важећим стандардима и чисте воде. Бетонирање ће се извршити бетоном ИИ категорије.

03. Овлашћени надзорни орган извршиће пријем арматуре са аспекта броја и пречника уграђених шипки.

За сигурност оплате, те на деформисање и рушење одговараће изводјач радова. Бетонирање ће се извршити тек када овлашћени надзорни орган констатујеу грађевинском дневнику да са свог аспекта нема примедби.

04. Под појмом "бетонирање у обичној оплати" подразумева се да је оплата израђена од чамових дасака и да површине бетона не морају бити глатке јер се преко ње уграђују други материјали и слојеви (термоизолација, облоге и сл.).

ОБРАЧУН ИЗВРШЕНИХ РАДОВА: Обрачун количина стварно извршених радова извршиће се према одредбама које прописују "Нормативи и стандарди рада у грађевинарству Високоградња ГН 400".
ТЕСАРСКИ РАДОВИ

ЗАЈЕДНИЧКИ И ОПШТИ УСЛОВИ ЗА ТЕСАРСКЕ РАДОВЕ:

За исправност, водонепропусност, отпорност на атмосферске утицаје, одговора извођач и прилаже гаранцију на законом предвиђени временски приод.

Извођач радова је поред описа појединачних ставки и радова ценама обухватио и следеће заједничке услове:

01. Тесарски радови ће бити изведени у свему по пројекту, статичком прорачуну и важећим стандардима, цене садрже све радне операције утрошке материјала и помоћни алат и скеле које прописују "Нормативи и стандарди рада у грађевинарству - Високоградња ГН 601", као и остале трошкове и зараду предузећа.

02. Јединачне цене садрже све претходне радове за извођење тесарских радова (сортирање, кројење и обрада грађе, израда цртежа и сл.) предвиђене пројектом и прописане важећим нормативима за тесарске радове.

03. За израду кровних конструкција и осталих тесарских радова употребићесе потпуно здрава грађа, за израду конструктивних елемената употребиће се И класа грађе. Цена садржи и израду прихватница око продора димњачких и вентилационих канала кроз кровну површину.

04. Извођач ће фиксирати све дрвене конструкције за армирано бетонску конструкцију зграде и трајно их обезбедити против дејства хоризонталних сила (ветра и земљотреса). Цена садржи уградњу гвоздених анкера у армирано бетонску конструкцију и фиксирање кровне грађе за анкере завртњима, анкере заштитити са два антикорозивна премаза.

ОБРАЧУН ИЗВРШЕНИХ РАДОВА:

Обрачун количина стварно изведених радова извршиће се према одредбама које прописују "Нормативи и стандарди рада у грађевинарству".
ИЗОЛАТЕРСКИ РАДОВИ
ЗАЈЕДНИЧКИ И ОПШТИ УСЛОВИ ЗА ИЗОЛАТЕРСКЕ РАДОВЕ:

Извођач радова је поред описа појединачних ставки и радова ценама обухватио и следеће заједничке услове:

01.Хидроизолатерски радови ће бити изведени у свему према пројекту и важећим стандардима, цене садрже све радне операције, утрошке материјала и помоћни алат и скеле које прописују "Нормативи и стандарди рада у грађевинарству - Високоградња ГН 561" као и остале трошкове изараду предузећа.

02.Јединична цена садржи све претходне радове за извођење хидроизолатерских радова предвиђене пројектом и прописане нормативима.

03.За извођење хидроизолатерских радова користиће се само материјали атестирани по важећим стандардима.

Подлоге за извођење морају бити чврсте и суве, цене садрже чишћење подлога од прашине, уклањање масноћа и штемовање избочина и неравнина. Пројектоване материјале треба сматрати референтним, могу се уградити материјали других произвођача истих или бољих карактеристика.

ОБРАЧУН ИЗВЕДЕНИХ РАДОВА

Обрачун стварно изведених количина извршиће се по условима које прописују "Нормативи и стандарди рада у грађевинарству - Високоградња ГН 561".

СТОЛАРСКИ И БРАВАРСКИ РАДОВИ 

Напомена:Све позиције алуминарије (прозори и врата, спољашњи и унутрашњи) морају се премерити на лицу места након демонтаже  постојеће. Све мере проверити на лицу места. Напомена:Уградња свих елемената система мора бити у складу са преопорукама и типским детаљима произвођача система и према извођачким детаљима које мора израдити извођач, а одобрити надзорни орган и инвеститор. 

Све мере проверити на лицу места и на основу изведених отвора урадити позицију. Позиције извести у свему према општем опису, предмеру радова, шеми или каталошкој спецификацији произвођача система и у складу са димензијама отовра, важећим прописима и стандардима. Извођач је дужан да све детаље усагласи и пошаље пројектану, као и да поднесе одговарајуће сигурносне атесте и сертификате о квалитету и испуњавању услова задатих пројектом/ПП, ТЕХНОЛОШКИ УСЛОВИ.../.Све позиције пре израде мора да одобри надзорни орган.  
МОЛЕРСКО ФАРБАРСКИ РАДОВИ

Напомена: Радови морају бити поверени само признатом стручном извођачу. Сви радови морају бити изведени по мерама и цртежима из пројекта (погледати основе финалне обраде зидних површина). Све мере извођач узима на лицу места пре извођења радова. Пре приступања радовима извођач је дужан да прегледа подлогу и упозори надзорног органа на евентуалне недостатке настале припремним радовима, а приликом скидања старих слојева зидова (остатке слабо везаних делова, малтера и сл). Сви нови материјали наносе се на чврсту, суву и чисту подлогу. Молерско фарбарски радови врше се ручно или машински, премазивањем или прскањем и врши се више пута. Добијени тон мора да буде чист, апсолутно уједначен, да добро покрива подлогу и да буде без трагова четке или ваљка. Сви завршеци обојених површина морају да буду правилни, боја не сме да се љушти, љуска или отире. Уколико пројектант то тражи, извођач је дужан да изведе узорак минималне површине 0.5м2. При раду са дисперзивним бојама забрањује се рад на температурама нижим од +8 Ц, као и бојење површина које су директно изложене јаким сунчевим зрацима током летњих месеци, ако није другачије написано у техничкиом листу произвођача боја. Сви материјали наносе се према упутству произвођача. Припрема подлога према упутству произвођача на амбалажи. Подлоге се наносе одговарајућим алатаом. Време сушења за следећу фазу износи 6х. Припрема глет масе према упутству произвођача са амбалаже. Глет масе се наносе нерђајућом челичном глетерицом. Време сушења за следећу фазу рада је за нанос 1мм-1 дан. Припрема боја према упутству произвођача на амбалажи. Сушење између наноса боје је 6х. Обрачун мора бити дат са сваком појединачном позицијом. Позицијом је обухваћена заштита свих површина најлоном. 
ЛИМАРСКИ РАДОВИ

ЗАЈЕДНИЧКИ И ОПШТИ УСЛОВИ ЗА ЛИМАРСКЕ РАДОВЕ:

Извођач је поред описа појединачних ставки радова ценама обухватио и следеће заједничке услове:

01. Лимарски радови ће бити урађени у свему према пројекту детаљима и важећим стандардима, цене садрже све радне операције и утрошке материјала(основни материјал, подконструкцију, помоћни материјал, спојна и заптивна средства итд.), као и помоћни алат које прописују "Нормативи и стандарди рада у грађевинарству - Високоградња ГН 771" као и остале трошкове и зараду предузећа.

02. Цена садржи извођење свих лимарских радова на објекту од трапезастог поцинкованог лима дебљине 0,55цм.

03. Цена садржи нитовање и летовање опшивки ширине до 50цм а опшивке шире од 50цм извести са стојећим дуплим фалцевима. Све окапнице треба да су високе најмање 3цм и одмакнуте од зида 3цм.

ОБРАЧУН ИЗВРШЕНИХ РАДОВА

Обрачун количина стварно изведених радова извршиће се према одредбама које прописују "Нормативи и стандарди рада у грађевинарству Високоградња ГН 771". У цени предвиђено и завршно бојење свих позиција лимарских радова.

ПОДОПОЛАГАЧКИ РАДОВИ

Опште напомене: Допуштене су граничне вредности неравнина готове подлоге према ДИН 18202, табела 3:  маx 10мм на 4м, а дозвољена влажност естриха према ДИН 18560 је 2% ЦМ методом мерења. Минимална температура подлоге и ваздуха 18оЦ. Руковање  материјалом, складиштење, услови: искључиво према упутству произвођача.  Аклиматизација материјала потребна минимум 48х пре почетка радова на температури од 18оЦ. Лепљење подне облоге према техничкој спецификацији и параметрима, по упутству произвођача. Након полагања суво чишћење а конацно  (мокро) чишћење подне облоге није дозвољено наредних 72х, према инструкцијама произвођача. Премазивање подних облога није дозвољено након завршетка радова.

 ПРЕДМЕР -главни објекат

ИНСТАЛАЦИЈА ВОДОВОДА И КАНАЛИЗАЦИЈЕ

Целокупна инсталација водовода и канализације мора бити изведена према важећим техничким прописима и на основу одобреног пројекта. Измене се могу вршити само по писменом одобрењу  надзорног органа. Инвеститор задржава право измене, повечања или изостављања појединих позиција. У случају непредвиђених радова извођац је дужан да поднесе надзорном органу анализу цена па тек по одобреној цени изврши такве радове. У противном нема права рекламације цена. 

Обрачун це се извршити према стварно извршеним колицинама  измереним на лицу места, без обзира на количине у предмеру.

Одоводне и канализационе цеви обрачунавају се по м1 осовински а у јединицну меру улазе и сви фазонски комади и фитинзи. Код редуцира се обрачунава већи пречник. Сва потребна пробијања зидова, темеља и таваница, прављења жљебова за полагање цеви, рабицирања, зазиђивања, крпљења и малтерисања по извршеној монтажи као и постављања држача (анкера) за цеви, не плаћају се посебно већ су обухваћени ценом дужног метра цеви. Код водоводних ПЕ цеви приказан је унутрашњи пречник за НП 10 бара.

ПРЕДМЕР -помоћни објекат

ИНСТАЛАЦИЈА ВОДОВОДА И КАНАЛИЗАЦИЈЕ
Целокупна инсталација водовода и канализације мора бити изведена према важећим техничким прописима и на основу одобреног пројекта. Измене се могу вршити само по писменом одобрењу  надзорног органа. Инвеститор задржава право измене, повећања или изостављања појединих позиција. У случају непредвиђених радова извођац је дужан да поднесе надзорном органу анализу цена па тек по одобреној цени изврши такве радове. У противном нема права рекламације цена. 

Обрачун це се извршити према стварно извршеним количинама  измереним на лицу места, без обзира на количине у предмеру.

Одоводне и канализационе цеви обрачунавају се по м1 осовински а у јединицну меру улазе и сви фазонски комади и фитинзи. Код редуцира се обрачунава већи пречник. Сва потребна пробијања зидова, темеља и таваница, прављења жљебова за полагање цеви, рабицирања, зазиђивања, крпљења и малтерисања по извршеној монтажи као и постављања држача (анкера) за цеви, не плаћају се посебно већ су обухваћени ценом дужног метра цеви. Код водоводних ПЕ цеви приказан је унутрашњи пречники за НП 10 бара.

Предмер радова за заснивање тарвнатог терена са дренажом терен величине 70x100м 

Целокупна инсталација мора бити изведена према важећим техничким прописима и на основу одобреног пројекта. Измене се могу вршити само по писменом одобрењу  надзорног органа. Инвеститор задржава право измене, повећања или изостављања појединих позиција. У случају непредвиђених радова извођац је дужан да поднесе надзорном органу анализу цена па тек по одобреној цени изврши такве радове. У противном нема права рекламације цена. 

Обрачун ће се извршити према стварно извршеним количинама  измереним на лицу места, без обзира на количине у предмеру.

Цеви обрачунавају се м1 осовински а у јединичну меру улазе и сви фазонски комади и фитинзи. Код редуцира се обрачунава већи прецник. 

Пре давања понуде обавезно обићи терен и проверити количине дате у пројекту и стању на терену  

Предмер радова  заливни систем

Целокупна инсталација мора бити изведена према важећим техничким прописима и на основу одобреног пројекта. Измене се могу вршити само по писменом одобрењу  надзорног органа. Инвеститор задржава право измене, повећања или изостављања појединих позиција. У случају непредвиђених радова изводјач је дужан да поднесе надзорном органу анализу цена па тек по одобреној цени изврши такве радове. У противном нема права рекламације цена. 

Обрачун ће се извршити према стварно извршеним количинама  измереним на лицу места, без обзира на количине у предмеру.

Цеви обрачунавају се м1 осовински а у јединичну меру улазе и сви фазонски комади и фитинзи. Код редуцира се обрачунава већи пречник. 

      3) Рок за извођење радова       
Рок за извођење радова који су предмет ове јавне набавке не може бити дужи од 365  календарских дана од увођења у посао Понуђача - Извођача радова. Надзор је дужан да Извођача уведе у посао најдуже 10 дана од дана потписивања Уговора, уколико се другачије не договори.
4) Место извођења радова 
Место извођења радова је на Градском стадиону на Карађорђевом тргу у Зрењанину, на парцелама катастарски број 3419/1, 3419/2 и 3418/3 КО Зрењанин, Општина Зрењанин
